laion/Wikipedia-Exotic huggingface dataset:
Denõss Prokopenko

Denõss Prokopenko (ukraina keeles Денис Геннадійович Прокопенко; sündinud 20. juunil 1991) on Ukraina sõjaväelane. Ukraina kangelane. Päritolult osalt karjalane. Tema vaarisa kasvas üles Soomes ja osales Talvesõjas (1939–1940) Nõukogude Liidu vastu. Vaarisa perekond hukkus, välja arvatud Prokopenko vanaisa, kes asus orvuna Kiievisse. Seitsmenda eluaastani kasvas Prokopenko ülesse vanaisaga, kes oli kommunismivastane ja hoidis mälestust oma karjala juurtest. Lõpetas Kiievi rahvusliku lingvistilise ülikooli germaani filoloogia teaduskonna inglise keele õpetajana (Київський національний лінгвістичний університет). Prokopenko liitus võitlusega Venemaa tekitatud separatistide vastu Ida-Ukrainas 11. juulis 2014. Ta osales terrorismivastases operatsioonis Ukraina poolel Azovi pataljoni koosseisus. Pataljonis demonstreeris ta juhtimisomadusi ja temast sai rühma peagi kompanii. 2017. aasta juulis tehti temast Azovi pataljoni komandör. Pärast 2022. aastal toimunud Venemaa sissetungi juhtis Azovi polku Mariupoli lahingus ja langes vangi. Vabanes sõjavangist 2022. aasta septembris. Naasis koos presidendiga Türgist Ukrainasse 2023. aasta 8. juulil. 2023. aastast juhib ta taas Azovi pataljoni. 2015 nooremleitnant[viide?] ? leitnant[viide?] ? vanemleitnant[viide?] 2019 kapten[viide?] 2022 major[viide?] 2022 alampolkovnik (Підполковник Національної гвардії) [viide?] 2019 – Bohdan Hmelnõtskõi ordeni 3. järk 2022 – Ukraina kangelane Захисники Маріуполя на свободі після обміну полоненими. “Редіс”, “Калина” та “Волина” – вільні (vaadatud: 22.09.2022) ""For me this is blood revenge": Denys Prokopenko ("Redis") explained why he wears the plaque of the Ukhty Republic on his shoulder". Anti-imperial Block of Nations. 4. oktoober 2023. "Karjala iseseisvuslased: Me ei soovi asendada Moskva diktaati Brüsseliga. I osa". Koiduaeg. 6. jaanuar 2024. "Denys Prokopenko". Before-WAR-After. 13. juuli 2023. В "АЗОВЕ" ЗАЯВИЛИ, ЧТО МОГУТ ИГНОРИРОВАТЬ ЗЕЛЕНСКОГО НА ЗАКОННЫХ ОСНОВАНИЯХ – DS, 27.08.2019 Захисники Маріуполя на свободі після обміну полоненими. “Редіс”, “Калина” та “Волина” – вільні (vaadatud: 22.09.2022) Zelenskyy brings "heroes home" from Turkey. DW, 8. juuli 2023 "Повернення легенди: командир Азову Денис Прокопенко знову керує операціями на фронті". Fakti. 7. september 2023. Указ Президента України № 148/2022 «Про присвоєння звання Герой України», 19.03.2022 Ukraine: Mariupol commanders return home with Zelenskyy. DW, 8. juuli 2023
Utoopia (muusik)

Aleksander Karabtšuk (sündinud 13. septembril 1997 Jõgeval), esinejanimega Utoopia, on Eesti räppar ja muusikaprodutsent. Ta on koostööd teinud paljude tuntud nimedega nagu Pearu Paulus, Jarek Kasar, Ivar Must jne. Räppar on tegutsenud 2012. aastast, kuid märkimisväärsem karjäär sai alguse 2015. aastal muusikavideoga "Kõike ei saa". Ta on löönud käed plaadifirmaga Royal Records. 2015. aastal salvestas Utoopia oma esimese stuudioloo koostöös tuntud produtsendiga, Ivar Must, kes on 2001. aasta Eurovisiooni lauluvõistlusel esikoha saavutanud Eesti eurolaulu "Everybody" viisi autor. Sellele loole filmiti Utoopia esimene muusikavideo. Samal aastal avaldas Utoopia ka paljud tuntud lood nagu "Karma", "Positiivne mõttemaailm" ja "Mägedel on silmad". 2016. aasta tõi Utoopia jaoks suure edu, kui koostöös Inglismaa videoprodutsendiga Oliver Rueben Charles Whitehouse ilmus internetti tema hittlugu[viide?] "Kes siis veel". Ilmus ka järg "Kes siis veel kui sina". Koostöös noorte räpparitega avaldati samal aastal ka singel "7" koos muusikavideoga. 2017. aastal valmis koostöös Eesti räppariga Maxtract singel "Chilllill". Samal aastal ilmus tal ka singel "H.M.T". 2018. aastal tegi kaasa plaadil "The Red Album", kus esines peale Eesti veel 14 riigi artiste. Umbes samal ajal ilmusid ka singlid "Perekond" ja "Igavene reede". 2019. aastal tuli Aleksander ajateenistusest ning pärast seda ilmus tal lugu "Hing", millest sai hitt[viide?]. Sel aastal lõi Utoopia käed ka plaadifirmaga Royal Records 2020. aastal tegi Utoopia koostööd selliste esitajatega nagu Kea, Mao Tenson, Yuristone & CATCAT. Ilmus muusikavideo "Lendame Kuule", mille taustamuusika on loonud Streets Of Nature] ja Chalice(Jarek Kasar). Samal aastal avaldas Utoopia veel singlid "Eks sa tee" ja video "Utoopia Riimivihik #1". 2021. aastal ilmus tema debüütalbum "Utoopia", mis pälvis Raadio 2 aastahääletusel neljanda koha. Ta võitis kolmanda koha “aasta hiphop artist” kategoorias. Samal aastal avaldas muusik veel koostöös Pearu Paulusega loo "Viid mu taeva". Ilmusid ka Utoopia singlid "Võitjate meri" ja "Toorus". 2022. aastal postitas Utoopia internetti Eesti ajaloo kõige esimese NFT räpiloo ning paar päeva hiljem avalikustas singli "Tõmba normiks". Sellele järgnes nädala pärast ka muusikavideo "Cinema", mis on filmitud Forumcinema Coca Cola plaza kinosaalis.
Struga

Struga (makedoonia keeles Струга, albaania keeles Strugë) on linn ja populaarne turismisihtkoht Põhja-Makedoonia edelaosas Ohridi järve kaldal Musta Drini ääres. See on Struga valla halduskeskus. https://www.citypopulation.de/de/northmacedonia/cities  Struga – pildid, videod ja helifailid Wikimedia Commonsis
Llullaillaco

Llullaillaco on kihtvulkaan Lõuna-Ameerikas Andides Tšiili ja Argentina piiril. Llullaillaco on 6739 m kõrgune, olles kõrguselt kolmas vulkaan maailmas ja viies mägi Lõuna-Ameerikas. Vulkaan purskas viimati 1877. aastal. 1999. aastal leidis Argentina-Peruu ühisekspeditsioon tipu lähedalt kolm külmunud umbes 500 aasta vanust lapsemuumiat. Neitsi, Poiss ja Välgutüdruk ehk inkade julmast ohverdamisest. Eesti Ekspress, 29. mai 2010.
Ehitusnurk

Ehitusnurk (steel angle bracket) on L-kujuline terasdetail puitkonstruktsioonide ühendamiseks. Ehitusnurka kasutatakse puitehitistes, et ühendada kahte detaili 90-kraadise nurga all. Suuremate raskuste puhul kasutatakse tugevdatud ehitusnurka. Ehitusnurgad on tsingitud (kaitseb rooste vastu) ja seetõttu võib neid kasutada välistingimustes. Paigaldamiseks kasutatakse kruvisid või naelu. Võimalikult suure koormuse talumiseks tuleb kasutada vastava pikkusega naelu või kruvisid. Ehitusnurka valmistatakse terasest ning korrosiooni kaitseks kaetakse tsingiga. kerge lihtne paigaldada soodne ilmastikukindel https://www.toolstation.com/stainless-steel-angle-bracket/p44421
Marõna Vjazovska

Marõna Vjazovska (ukraina keeles Марина Сергіївна Вязовська; sündinud 2. novembril 1984 Kiievis) on Ukraina matemaatik, kes leidis 2016. aastal lahenduse kaheksadimensionaalsete kerade pakkimisprobleemile kaheksadimensionaalses ruumis. Ta sündis Kiievis, keskhariduse omandas Kiievi Loodusteaduste Lütseumis. 2005. aastal sai ta bakalaureusekraadi Kiievi Ülikoolis, 2007. aastal magistrikraadi Saksamaal Kaiserlauterni Tehnikaülikoolist ning 2013. aastal doktorikraadi Bonni ülikoolis tööga "Modular Functions and Special Cycles". Järeldoktorantuuris oli ta Berliini Matemaatikakoolis, Berliini Humboldti Ülikoolis ja Princetoni Ülikoolis. 2018. aastast on ta professor Lausanne'i Polütehnikumis. 2018. aastast on ta matemaatikainstituudi arvuteooria õppetooli professor Šveitsi Föderaalses Tehnoloogiainstituudis Lausanne'is. Vjazovska lahendas 2016. aastal kerade pakkimisprobleemi kaheksandas dimensioonis (Kepleri hüpotees) ja koostöös kolleegidega samal aastal ka 24. dimensioonis (Leechi võre). Varem oli probleem lahendatud kuni kolmandas dimensioonis ja see lahendus nõudis pikki arvutustehteid, kuid Vjazovska lahendus 8. ja 24. dimensioonile on "jahmatavalt lihtne". 2016 – Salemi auhind 2017 – Clay teadustööauhind, Matemaatika Läbimurde auhind 2019 – Ruth Lyttle Satteri auhind matemaatikas ja Fermat' auhind 2020 – Euroopa Matemaatika Seltsi auhind ja Šveitsi Latsise auhind 2022 – Fieldsi medal "Maryna Viazovska promoted to Full Professor". EPFL. Vaadatud 29.3.2022. "Maryna Sergiivna Viazovska". Mac Tutor. Vaadatud 29.3.2022. Maryna Viazovska (German), German National Library, originaali arhiivikoopia seisuga 30. juuli 2018, vaadatud 7. aprillil 2016{{citation}}: CS1 hooldus: tundmatu keel (link) Kevin Knudson (29.3.2016). "Stacking cannonballs in 8 dimensions". Forbes. Vaadatud 29.3.2022. Erica Klarreich (30.3.2016). "Sphere Packing Solved in Higher Dimensions". Quanta Magazine. Vaadatud 29.3.2022. Lisa Grossman (24.3.2016). "New maths proof shows how to stack oranges in 24 dimensions". New Scientist. Vaadatud 29.3.2022. Katriin Pirk ja Rihhard Nadel (17.12.2020). "Kaks doktoritööd aitavad mõista eksootilise ruumi eripärasid". ERR Novaator. Vaadatud 29.3.2022. "Prix Salem 2016". 29.3.2022. Originaali arhiivikoopia seisuga 4. juuli 2017. "2017 Clay Research Awards". CMI. 11.4.2017. Originaali arhiivikoopia seisuga 11.01.2018. Vaadatud 29.3.2022. "Mathematics Breakthrough Prize". Breakthroughprize. Vaadatud 29.3.2022. "Maryna Viazovska to Receive 2019 Satter Prize". AMS. 17.12.2018. Vaadatud 29.3.2022. "Prix Fermat 2019". Institute de Mathématigues de Toulouse. 27.11.2019. Originaali arhiivikoopia seisuga 1.07.2020. Vaadatud 29.3.2022. "Swiss Science Prize Latsis". Swiss National Science Foundation. Vaadatud 29.3.2022. "Prize Winners Announced". European Mathematical Society. 8.5.2022. Originaali arhiivikoopia seisuga 30.12.2020. Vaadatud 29.3.2022.
Basmane raudteejaam

Basmane raudteejaam (türgi keeles Basmane garı) on Türgi rannikulinna İzmiri üks kahest peamisest raudteejaamast. Kesklinnas asuval terminalil on linnadevahelised liinid Ankarasse, Bandırmasse ja Konyasse ning piirkondlikud liinid Denizlisse, Sökesse, Tiresse ja Ödemişisse. Alsancaki raudteejaam  Basmane raudteejaam – pildid, videod ja helifailid Wikimedia Commonsis
Alsancaki raudteejaam

Alsancaki raudteejaam (türgi keeles Alsancak garı) on Türgi rannikulinna İzmiri üks kahest peamisest raudteejaamast. See on Kemeri raudteejaama järel riigi vanuselt teine raudteejaam. Basmane raudteejaam  Alsancaki raudteejaam – pildid, videod ja helifailid Wikimedia Commonsis
Jüri Sild (botaanik)

Jüri Sild (sündinud 18. märtsil 1968) on eesti botaanik, aastast 2014 Tartu Ülikooli botaanikaaia juhataja. Sild lõpetas aastal 1992 Tartu Ülikooli taimefüsioloogia erialal ja kaitses samas 1995. aastal magistrikraadi taimegeneetika alal. 1993–2004 töötas ta Tartu Ülikooli Botaanikaaias tehnikuna, 2004–2013 samas direktori asetäitjana ning alates 1. jaanuarist 2014 on ta Tartu Ülikooli botaanikaaia juhataja. 2012 Tartu Ülikooli aumärk "Tartu Ülikooli aumärgi kavalerid". Tartu Ülikool. Vaadatud 8.12.2022.
555 California Street

555 California Street (endise nimega Bank of America Center) on 52-korruseline (237 m) pilvelõhkuja San Franciscos. Praegu omavad seda Vornado Realty Trust ja The Trump Organization.  555 California Street – pildid, videod ja helifailid Wikimedia Commonsis
Salesforce Tower

Salesforce Tower (endise nimega Transbay Tower) on 61-korruseline (326 m) pilvelõhkuja San Franciscos.  Salesforce Tower – pildid, videod ja helifailid Wikimedia Commonsis
Jojo (täpsustus)

Jojo on käega mängitav mänguasi – rullile kinnituva niidi otsas hüpitatav pallike. Jojo, JoJo või Jo Jo võib tähendada ka järgmist: "JoJo", JoJo 2004. aasta album "Jojo", Boz Saggsi 1980. aasta laul "Jojo", Jacques Breli 1977. aasta laul "Jo Jo", The King Brothersi 1966. aasta laul "Jojo", Jeff Phillipsi 1978. aasta laul "Jo Jo", Marvin & Johnny 1954. aasta laul "Jo Jo", laul Gino Vannelli 1974. aasta albumilt "Powerful People" "Jo Jo", laul Shinee 2009. aasta albumilt "2009, Year of Us" "JoJo (Sono Chi no Sadame)", Hiroaki "Tommy" Tominaga 2012. aasta laul "Jo-Jo", laul Tony! Toni! Toné! 1990. aasta albumilt "The Revival" Jojo, mitmete inimeste ja väljamõeldud tegelaste ees-, perekonna-, hüüd- või lavanimi Jojó (Jorge Miguel Moreira Larrouy Fernandes, snd 1970), Mosambiigi jalgpallur Jojo (Joanna Noëlle Levesque, snd 1990), Ameerika Ühendriikide laulja, laulukirjutaja ja näitleja Jojo (Jojo Nathaniel), Bengali laulja Miss Jojo (Josiane Uwineza, snd 1982), Rwanda R&B laulja Jōjō linnus Kasugais Aichi prefektuuris Jaapanis Jojo järv Ontarios Kanadas "Jojo", Roger Caroni 1988. aasta romaan JOJO, Türgi lastekanal JoJo's Bizarre Adventure JoJo Maman Bébé, endine Suurbritannia rõivakaupluste kett
Takefusa Kubo

Takefusa Kubo (jaapani keeles 久保 建英 Kubo Takefusa; sündinud 4. juunil 2001 Kawasakis) on Jaapani jalgpallur, kes mängib äärepoolikuna Hispaania kõrgliigaklubis Real Sociedad ja Jaapani jalgpallikoondises Aastatel 2011–2015 kuulus ta FC Barcelona noorteakadeemiasse. Seejärel naasis ta Jaapani, debüteerides 2017. aastal Jaapani kõrgliigas FC Tokyo meeskonnas. 2018. aasta teises pooles mängis ta laenul Yokohama F. Marinosis ning lõi 26. augustil 2018 mängus Vissel Kobe vastu oma esimese värava Jaapani kõrgliigas. 2019. aasta juunis sõlmis ta viieaastase lepingu Hispaania klubiga Madridi Real. Hooajal 2019–2020 oli ta laenul Mallorcas ning lõi kohe oma esimesel hooajal Hispaania kõrgliigas neli väravat. Hooajal 2020–2021 oli ta laenul Villarrealis ja Getefes. 2021. aasta augustis suundus ta taas üheks hooajaks laenule Mallorcasse. 2022. aasta juulis sõlmis ta lepingu Real Sociedadiga. 2018. aastal saavutas Kubo Jaapani kuni 19-aastaste koondisega Aasia omavanuste meistrivõistlustel kolmanda koha. Jaapani jalgpallikoondises tegi ta debüüdi 9. juunil 2019 sõprusmängus El Salvadori vastu. Samal aastal kuulus ta Jaapani koondisse Copa Américal. Koondisekarjääri esimese värava lõi ta 10. juunil 2022 Kirin Cup'i mängus Ghana vastu. 2020. aasta suveolümpiamängude jalgpalliturniiril osales ta Jaapani olümpiavõistkonna koosseisus. https://int.soccerway.com/players/takefusa-kubo/482505/ (vaadatud 29.3.2022)
Pierre Bengtsson

Pierre Thomas Robin Bengtsson (sündinud 12. aprillil 1988 Kumlas) on Rootsi jalgpallur, kes mängib vasakkaitsjana Rootsi kõrgliiga klubis Djurgårdens ja Rootsi jalgpallikoondises. Rootsi kõrgliigas debüteeris ta 2006. aastal AIK-is. 2009. aastal tuli ta klubiga Rootsi meistriks. Aastatel 2009–2011 mängis ta Taani kõrgliigas Nordsjællandi ja 2011–2014 Københavni ridades. Københavniga tuli ta hooaegadel 2010–11 ja 2012–13 Taani meistriks. 2014. aastal valiti Bengtsson Københavni aasta mängijaks. 2015. aasta jaanuaris asus ta mängima Saksamaa kõrgliiga klubis Mainz 05. Hooajal 2016–2017 oli ta Mainzist laenul Prantsusmaa kõrgliiga klubis Bastia. 2017. aastal naasis ta Københavni ning tuli hooajal 2018–19 klubiga kolmandat korda Taani meistriks. Hooaja 2020–21 teises pooles oli ta laenul Taani kõrgliiga klubis Vejle. 2022. aasta jaanuaris sõlmis ta kaheaastase lepingu Djurgårdensiga. Rootsi jalgpallikoondises tegi Bengtsson debüüdi 19. jaanuaril 2011 sõprusmängus Botswana vastu. Ta kuulus Rootsi koondisse 2021. aasta Euroopa meistrivõistlustel. AIK Allsvenskan: 2009 Nordsjælland Taani karikas: 2009–10 København Taani Superligaen: 2010–11, 2012–13, 2018–19 Taani karikas: 2011–12 https://www.transfermarkt.com/pierre-bengtsson/profil/spieler/50577 (vaadatud 29.3.2022)
Iidol

Iidol (vanakreeka keeles eidolon, ladina keeles idolum) tähendas algselt kuju. Keskaja ladina keeles hakkas see tähendama ebajumalat või ebajumalakuju. Francis Bacon pidas teoses "Novum Organum" iidolite all silmas kummitusi, mis viivad inimtunnetuse valele teele. Idoru
Lünett

"Lünett" on mitmetähenduslik sõna: Lünett on rakis, mida kasutatakse täiendava toena pikkade, vähese jäikusega võllide töötlemisel treipinkides. Lünett on kaar akna või ukse kohal. Lünett on teatud kindlusehitis.
Martin Olsson

Martin Tony Waikwa Olsson (sündinud 17. mail 1988 Gävles) on Rootsi jalgpallur, kes mängib vasakkaitsjana Rootsi kõrgliiga klubis Malmö ja Rootsi jalgpallikoondises. 2006. aastal liitus ta Inglismaa klubiga Blackburn Rovers, debüteerides hooajal 2007–08 Inglismaa kõrgliigas. Blackburn Roversis mängis ta kuni hooaja 2012–13 lõpuni, Inglismaa kõrgliigas mängis ta klubiga viiel hooajal. 2013. aasta juulis sõlmis ta nelja-aastase lepingu Norwich Cityga, kellega mängis kaks hooaega Inglismaa kõrgliigas ja kaks hooaega esiliigas. 2017. aasta jaanuaris siirdus ta umbes nelja miljoni naelsterlingi eest Inglismaa kõrgliiga klubisse Swansea City. 2020. aastal mängis Olsson Rootsi kõrgliiga klubis Helsingborgs. 2021. aasta esimeses pooles mängis ta Rootsi kõrgliigas BK Häckeni meeskonnas. 2021. aasta augustis liitus ta Malmöga, kellega tuli samal aastal Rootsi meistriks. Rootsi jalgpallikoondises debüteeris Olsson 29. mail 2010 sõprusmängus Bosnia ja Hertsegoviina vastu ja lõi selles mängus kaks väravat. Ta on kuulunud Rootsi koondisse 2012. aasta Euroopa meistrivõistlustel, 2016. aasta Euroopa meistrivõistlustel ja 2018. aasta maailmameistrivõistlustel. Tema isa on rootslane ja ema Keenia päritolu. Tema kaksikvend Marcus Olsson on samuti jalgpallur. "Olsson sets his sights on regular Blackburn Rovers spot".lancashiretelegraph.co.uk. 8.6.2009. Vaadatud 29.3.2022  Martin Olsson – pildid, videod ja helifailid Wikimedia Commonsis
Püha Istváni basiilika

Püha Istváni basiilika (ungari keeles Szent István-bazilika) on uusklassitsistlikus stiilis pühakoda, mis asub Ungari pealinnas Budapestis. Katoliiklik 96 meetri kõrgune kirik on nimetatud Ungari kuningriigi esimese kuninga István I Püha järgi. Seda ehitati Miklós Ybli ja viimistleti József Kauseri projekti järgi suuresti 19. sajandi teisel poolel. See on tänapäeval Ungari suuruselt kolmas sakraalehitis.  Püha Istváni basiilika – pildid, videod ja helifailid Wikimedia Commonsis Koduleht (ungari ja inglise keeles)
Viktor Nikoljuk

Viktor Nikoljuk (ukraina keeles Віктор Дмитрович Ніколюк, 1975 Šõškõne, Kirovohradi oblast) on Ukraina sõjaväelane. Juhtis 2017-2021 169. vürst Jaroslav Targa nimelist maavägede väljaõppekeskust. Alates 2021. aastast juhtis operatiivväejuhatust Põhi. Ta määrati 2023. aasta märtsis Ukraina maavägede väljaõppeülemaks. 2024. aastal määrati 10. armeekorpuse ülemaks. 2022 – Ukraina kangelane 2015 – Bohdan Hmelnõtskõi ordeni III järk Уродженцю Кіровоградщини присвоїли звання Героя України (vaadatud: 22.10.2022) Командувачем військ оперативного командування «Північ» призначений генерал-майор Віктор Ніколюк (vaadatud: 09.07.2022) Під Трьохізбенкою поранили комбрига 92-ї бригади (vaadatud: 10.01.2023) Сергій ДЗЮБА, Марія ПУЧИНЕЦЬ,Віталій НАЗАРЕНКО, Григорій ВОЙТОК. Чернігів у вогні. 2022. LK. 60-61. Командувачем підготовки Сухопутних військ став генерал-майор Віктор Ніколюк (vaadatud: 13.03.2023) Генерал Ніколюк очолив 10-й армійський корпус (15.07.2024) УКАЗ ПРЕЗИДЕНТА УКРАЇНИ №122/2022 Про присвоєння звання Герой України. Про присвоєння звання Герой України. Присвоїти звання Герой України з врученням ордена “Золота Зірка” НІКОЛЮКУ Віктору Дмитровичу – генерал-майору, 10.03.2022 Указ Президента України № 292/2015. Про відзначення державними нагородами України. Нагородити орденом Богдана Хмельницького III ступеня: НІКОЛЮКА Віктора Дмитровича - полковника, 28.04.2015
Lipótváros

Lipótváros (saksa keeles Leopoldstadt) on ajalooline asum Budapesti kesklinnas, mis on saanud nime Saksa-Rooma riigi keisri Leopold II järgi. See on üks kahest V ringkonna asumist, teine on Belváros (eesti keeles 'siselinn'), mis on Pesti vanalinn. Lipótváros asutati 19. sajandi alguses ning sellest sai Ungari poliitiline ja finantsiline keskus, kui 20. sajandi alguses ehitati Kossuthi väljakule riigi parlamendihoone. Hilisematel aastakümnetel järgnesid sinna naabrusesse paljud ministeeriumid. Pärast sotsialismileeri lagunemist 1989. aastal sai asumist taas järk-järgult Budapesti ärikeskus paljude pankade ja büroohoonetega. Ümbruskonda iseloomustavad paljud muinsuskaitse alla kuuluvad ajaloolised hooned ja vaatamisväärsused. Belváros-Lipótváros (Budapesti V ringkond) Püha Istváni basiilika  Lipótváros – pildid, videod ja helifailid Wikimedia Commonsis
Kristoffer Olsson

Mats Kristoffer Olsson (sündinud 30. juunil 1995 Norrköpingis) on Rootsi jalgpallur, kes mängib poolkaitsjana Taani kõrgliigaklubis FC Midtjylland ja Rootsi jalgpallikoondises. Aastatel 2005–2011 kuulus ta Rootsi klubisse IFK Norrköping. 2011. aastal sõlmis ta lepingu Inglismaa klubiga Arsenal. Arsenali põhimeeskonnas mängis ta ainsal korral 25. septembril 2013 League Cup'i mängus West Bromwich Albioni vastu. 2014. aasta septembris läks ta Arsenalist laenule Taani kõrgliigaklubisse FC Midtjylland, kellega sõlmis aasta lõpus püsiva lepingu. Hooajal 2014–15 tuli ta Midtjyllandiga Taani meistriks. Aastatel 2017–2018 mängis ta Rootsi kõrgliigaklubis AIK, tulles 2018. aastal klubiga Rootsi meistriks. Aastatel 2019–2021 mängis Olsson Venemaa kõrgliigaklubis FK Krasnodar. 2021. aasta juulis sõlmis ta nelja-aastase lepingu Belgia kõrgliigaklubiga Anderlecht. 2022. aasta augustis naasis ta Anderlechtist laenule Midtjyllandi, kellega sõlmis aasta hiljem püsiva lepingu. 2015. aastal tuli Olsson Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 2017. aastal. Ta kuulus Rootsi koondisse 2021. aasta Euroopa meistrivõistlustel. Midtjylland Taani Superligaen: 2014–15 AIK Allsvenskan: 2018
Albin Ekdal

Albin Ekdal (sündinud 28. juulil 1989 Stockholmis) on Rootsi jalgpallur, kes mängib poolkaitsjana Itaalia kõrgliiga klubis Sampdoria ja Rootsi jalgpallikoondises. Ta alustas klubikarjääri Rootsi klubis IF Brommapojkarna, debüteerides Rootsi kõrgliigas 2007. aastal. 2008. aasta mais sõlmis ta nelja-aastase lepingu Itaalia kõrgliiga klubiga Torino Juventus. Juventuse meeskonnas sai ta kirja vaid paar mängu. Suurem osa hooajast 2009–10 mängis ta laenul Itaalia kõrgliiga klubis Siena. Hooajal 2010–2011 mängis Ekdal Itaalia kõrgliigas Bologna ridades. Seejärel mängis ta neli hooaega Cagliaris. 2015. aasta juulis sõlmis Ekdal nelja-aastase lepingu Saksamaa kõrgliiga klubiga Hamburger SV. Pärast seda, kui Hamburger hooaja 2017–18 järel Bundesligast välja langes, naasis Ekdal Itaalia kõrgliigasse, liitudes Sampdoriaga. Rootsi jalgpallikoondises debüteeris Ekdal 10. augustil 2011 sõprusmängus Ukraina vastu. Ta on kuulunud Rootsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel. Tema noorem vend Hjalmar Ekdal on samuti jalgpallur.  Albin Ekdal – pildid, videod ja helifailid Wikimedia Commonsis
Lee Hazlewood

Barton Lee Hazlewood (9. juuli 1929 Mannford, Oklahoma osariik – 4. august 2007 Henderson, Nevada osariik) oli USA kantri- ja poplaulja, laulukirjutaja ja muusikaprodutsent. Ta oli eelkõige tuntud koostöö poolest kitarrist Duane Eddyga 1950. aastate lõpus ning laulja Nancy Sinatraga 1960. ja 1970. aastatel. Hazlewood produtseeris mitmed Eddy tuntumad instrumentaalpalad. Koos Sinatraga salvestas ta sellised näiteks laulud nagu "Summer Wine" (1967) ja "Some Velvet Morning" (1967), mille mõlema autor Hazlewood oli. Lisaks oli ta Sinatra kuulsaima soolosingli "These Boots Are Made for Walkin'" (1965) autor ja produtsent. Ajakiri Rolling Stone on valinud Hazlewoodi ja Sinatara kõigi aegade parimate duettide seas üheksandale kohale. Hazlewood oli kuulus oma baritoni poolest. Sinatraga tehtud koostööga ja oma soolosalvestustega 1960. ja 1970. aastatel andis Hazlewood olulise panuse saundile, mida on nimetud "kauboi psühhedeeliaks" või "suhkrumagusaks underground '​iks. "20 Greatest Duos of All Time". Rolling Stone. 17.12.2015. Vaadatud 12.11.2020 Michel, Sia (1.2.2007). "Pop svengali hangs up his boots". The Sydney Morning Herald. Vaadatud 29.3.2022.